گریگری پیک

گریگری پیک ہالی وڈ کے ممتاز اداکار۔ کیلی فورنیا کے قصبے لایولا میں پیدا ہوئے اور کیلی فورنیا یورنیورسٹی برکلے سے انگریزی ادب میں گریجویشن کیا۔ انہوں نے اپنے فلمی کیریئر میں ساٹھ سے زائد فلموں میں اداکاری کی جن میں ’کیپ فیئر‘، ’سپیل باؤنڈ‘، ’گنز آف نیور آن‘ اور ’رومن ہالیڈے‘ جیسی شاہکار فلمیں شامل ہیں۔ انیس سو چوالیس میں بننے والی فلم ’ڈیز آف گلوری‘ سے انہوں نے اپنے فلمی کیریئر کا آغاز کیا۔ گریگری پیک کی دوسری فلم ’کیز آف دی کنگڈم‘ تھی جس میں انہوں نے ایک پادری کا کردار ادا کیا تھا۔ اس کردار نگاری کے سلسلے میں انہیں اکیڈمی ایوارڈ کے لیے بھی نامزد کیا گیا۔

گریگری پیک کا شمار بیسویں صدی کے دوران فلموں میں مرکزی کردار ادا کرنے والے مشہور ترین فنکاروں میں ہوتا ہے۔ انہیں آسکر ایوارڈ کے لیے پانچ مرتبہ نامزد کیا گیا۔’ٹو کِل اے موکنگ برڈ‘ میں اداکاری کے جوہر دکھانے کے باعث انہیں آسکر ایوارڈ دیا گیا تھا۔ اس فلم میں ان کے کردار کو امریکی فلم انسٹی ٹیوٹ کے ایک سروے کے مطابق امریکی فلمی تاریخ میں (بحیثیتِ ’ہیرو‘) سب سے اعلیٰ درجہ حاصل ہے۔ فلمی کیریئر کے دوران انہیں ایک بار آسکر ایوارڈ اور پانچ مرتبہ گولڈن گلوب ایوارڈ سے نوازا گیا۔

انہوں نے ہر طرح کے کردار ادا کیے جن میں فوجی سپاہی، کاؤ بوائے اور رومانوی ہیرو کے علاوہ مذہبی کردار بھی ادا کیے۔ لوگوں نے عموماً انہیں ہیرو کے کردار میں زیادہ سراہا اور ویلن کے کردار میں انہیں خاطر خواہ پزیرائی حاصل نہیں ہو سکی۔ فلم ’ویسٹرن ڈیول اِن دی سن‘ میں انہوں نے باغی بیٹے کا اور فلم ’دی بوائز فرام برازیل‘ میں بدنامِ زمانہ نازی ڈاکٹر کا کردار ادا کیا۔ لاس اینجلس میں ان کا انتقال ہوا۔

1916ء کی پیدائشیں
2003ء کی وفیات
آئرش نژاد امریکی شخصیات
اکیسویں صدی کے امریکی مرد اداکار
امریکی فلم اداکار
امریکی مرد اسٹیج اداکار
امریکی مرد فلمی اداکار
انگریز نژاد امریکی شخصیت
بیسویں صدی کے امریکی مرد اداکار
سان ڈیگو کے مرد اداکار
کیلیفورنیا کے فعالیت پسند
جامعہ کیلیفورنیا، برکلی کے فضلا
امریکی رومن کیتھولک
کیلیفورنیا کے کیتھولک
صدارتی تمغا آزادی کے وصول کنندگان
اکیڈمی ایوارڈز اعزاز یافتگان برائے بہترین اداکار
کیلیفورنیا کے ڈیموکریٹس
کیلیفورنیا میں نمونیا سے اموات
شعبی نمونیا سے اموات
ویکی ڈیٹا سے مطابقت رکھنے والی مختصر تفصیل